《静海寺佛阁》
明代·蔡羽

夜宿犹依白鹭洲，朝游忽到古城头。
江声不为行人伫，山色常含往代愁。
叶下碧栏萧走晚，马嘶红苑北门秋。
风流总是周南客，看海衔杯一倚楼。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。